રાજકોટ શહેરમાં ચાલું વર્ષે ગત વર્ષ કરતાં અડધો વરસાદ થતાં પાણીપ્રñ સજાર્વાની ભીતિ ઉપસ્થિત થઈ હતી. દરમિયાન ગુરૂવારે ગાંધીનગર ગયેલા મહાપાલિકાના પદાધિકારીઆેએ મુખ્યમંત્રીને આ અંગે રજૂઆત કરતાં મુખ્યમંત્રીએ તાકિદે રાજકોટ માટે નર્મદાનીર છોડવા અને નર્મદાનીરથી આજી ડેમ ભરી દેવા આદેશ કર્યો હતો જેના પગલે સૌની યોજના અંતર્ગત તાત્કાલિક અસરથી નર્મદાનીર છોડવામાં આવ્યું હતું. દરમિયાન આ નર્મદાનીર આજે સાંજે આજી-1 ડેમ ખાતે આવી પહાેંચતાં સાંજે 5 કલાકે મેયર સહિતના મ્યુનિ.પદાધિકારીઆેએ નર્મદાનીરના વધામણા કર્યા હતાં. દરમિયાન મેયર બીનાબેન આચાર્યએ જણાવ્યું હતું કે રાજકોટ શહેરથી 467 કિ.મી. દૂરથી છોડાયેલું નર્મદાનીર આજે રાજકોટ આવી પહાેંચ્યું છે અને આજી ડેમમાં ઠલવાઈ રહ્યું છે જેથી એકાદ-બે દિવસમાં જ આજી ડેમની સપાટીમાં વગર વરસાદે વધારો થશે. વધુમાં આ અંગે મેયર બીનાબેન આચાર્યએ જણાવ્યું હતું કે, સરદાર સરોવર ડેમથી વઢવાણ ભોગાવો ડેમ-2 સુધીનું 370 કિલોમીટરનું અંતર, લીન્ક-3થી વઢવાણ ભોગાવો-2 અને ત્યાંથી મચ્છુ ડેમ સુધીનું 66 કિ.મી.નું અંતર મળી કુલ 436 કિલોમીટરનું અંતર અને ત્યાંથી લીન્ક-3થી મચ્છુ-1થી આજી-1 સુધીનું 31 કિલોમીટર સુધીનું અંતર મળી કુલ 467 કિલોમીટરનું અંતર કાપી આજે સાંજે નર્મદા નીર આજી-1 ડેમમાં આવી પહાેંચ્યું હતું.